Weerlig slaan ses dood in KZNArgieffoto Drie familielede is Saterdag dood nadat hulle naby Colenso deur weerlig getref is. Robert McKenzie, woordvoerder van die provinsiale nooddienste, het gesê die 46-jarige ma, haar negejarige dogter en ŉ 10-jarige meisie is dood nadat die huis waarin hulle was deur weerlig getref is. Die vrou se man het oorleef. Volgens McKenzie is nog drie mense dood nadat hulle vroeër Saterdagoggend deur weerlig getref is in Vryheid. Twee vroue, tussen 70 en 80 jaar oud, en ŉ man, vermoedelik in sy 60’s, is dood nadat die huis waarin hulle was deur weerlig getref is. Drie ander vroue is beseer.